CELEX: 62011CN0056
Language: el
Date: 2011-02-08 00:00:00
Title: Υπόθεση C-56/11: Αίτηση για την έκδοση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 8 Φεβρουαρίου 2011 — Raiffeisen-Waren-Zentrale Rhein-Main e.G. κατά Saatgut-Treuhandverwaltungs GmbH

14.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 145/7
            
         Αίτηση για την έκδοση προδικαστικής αποφάσεως την οποία υπέβαλε το Oberlandesgericht Düsseldorf (Γερμανία) στις 8 Φεβρουαρίου 2011 — Raiffeisen-Waren-Zentrale Rhein-Main e.G. κατά Saatgut-Treuhandverwaltungs GmbH
   (Υπόθεση C-56/11)
   2011/C 145/08
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Düsseldorf (Γερμανία)
   
      Διάδικοι στην υπόθεση της κύριας δίκης
   
   
      Εκκαλούσα: Raiffeisen-Waren-Zentrale Rhein-Main e.G
   
      Εφεσίβλητη: Saatgut-Treuhandverwaltungs GmbH
   
      Προδικαστικά ερωτήματα
   
   
               1)
            
            
               Υπέχει ο μεταποιητής την κατά το άρθρο 14, παράγραφος 3, έκτη περίπτωση, του κανονισμού (1) φυτικών ποικιλιών και το άρθρο 9, παράγραφοι 2, 3, του κανονισμού 1768/95 (2) υποχρέωση πληροφορήσεως του μεταποιητή μόνον όταν η αίτηση του κατόχου του δικαιώματος φυτικών ποικιλιών περί παροχής πληροφορήσεων περιέρχεται στον μεταποιητή πριν τη λήξη του οικονομικού έτους στο οποίο αφορά η αίτηση (επί περισσοτέρων ετών: κατά το τελευταίο);
            
         
               2)
            
            
               Στην περίπτωση καταφατικής απαντήσεως στην ερώτηση 1:
               «Τηρείται η προθεσμία» για την υποβολή αιτήσεως παροχής πληροφορήσεων αν ο κάτοχος του δικαιώματος φυτικών ποικιλιών ισχυρίζεται στην αίτησή του, ότι έχει στη διάθεσή του στοιχεία ότι ο μεταποιητής μεταποίησε ή σκοπεύει να μεταποιήσει, με σκοπό τη μεταφύτευση, το προϊόν συγκομιδής το οποίο αποκόμισε ένας ρητά οριζόμενος στην αίτηση γεωργός μέσω της καλλιέργειας υλικού αναπαραγωγής της προστατευόμενης φυτικής ποικιλίας, ή πρέπει επιπλέον να αποδειχθούν έναντι του μεταποιητή τα προβαλλόμενα στοιχεία (π.χ. μέσω αποστολής ενός αντιγράφου της δηλώσεως μεταφυτεύσεως του γεωργού) στην αίτηση πληροφορήσεως;
            
         
               3)
            
            
               Μπορούν να ανακύψουν στοιχεία, δικαιολογούντα την υποχρέωση πληροφορήσεως που υπέχει ο μεταποιητής από το γεγονός ότι αυτός εκτελεί ως εντολοδόχος του κατόχου δικαιωμάτων φυτικής ποικιλίας σύμβαση αναπαραγωγής για την παραγωγή σπόρου καταναλώσεως της προστατευόμενης ποικιλίας, την οποία συνήψε ο κάτοχος δικαιωμάτων φυτικής ποικιλίας με τον γεωργό ο οποίος πραγματοποιεί την αναπαραγωγή, όταν και διότι ο γεωργός στο πλαίσιο της εκτελέσεως της συμβάσεως αναπαραγωγής στην πραγματικότητα αποκτά τη δυνατότητα να χρησιμοποιήσει ένα τμήμα του σπόρου αναπαραγωγής για σκοπούς μεταφυτεύσεως;
            
         
      (1)  Κανονισμός (ΕΚ) 2100/94 του Συμβουλίου, της 27ης Ιουλίου 1994, για τα κοινοτικά δικαιώματα επί φυτικών ποικιλιών (ΕΕ L 227, σ. 1).
   
      (2)  Κανονισμός (ΕΚ) 1768/95 της Επιτροπής, της 24ης Ιουλίου 1995, για τη θέσπιση εκτελεστικών κανόνων σχετικά με την γεωργική εξαίρεση που προβλέπει το άρθρο 14, παράγραφος 3, του κανονισμού (ΕΚ) 2100/94 του Συμβουλίου, σχετικά με τα κοινοτικά δικαιώματα επί φυτικών ποικιλιών (ΕΕ L 173, σ. 14).